**ΑΝΑΛΥΤΙΚΟ ΠΡΟΓΡΑΜΜΑ ΕΚΔΗΛΩΣΕΩΝ
68Ο ΦΕΣΤΙΒΑΛ ΦΙΛΙΠΠΩΝ**

**2 ΙΟΥΛΙΟΥ – 7 ΣΕΠΤΕΜΒΡΙΟΥ 2025**

**Τετάρτη 2 Ιουλίου**

**Παραλία Ελικοδρομίου**

**Πάρτυ έναρξης 68ου Φεστιβάλ Φιλίππων**

**Συναυλία Κωνσταντίνου Βήτα**

**Ο Κ. Βήτα,** ένας από τους πιο ξεχωριστούς δημιουργούς της σύγχρονης ελληνικής μουσικής σκηνής, έρχεται την **Τετάρτη 2 Ιουλίου 2025, στην Καβάλα**, για μια ανοιχτή συναυλία με **ελεύθερη είσοδο**, σηματοδοτώντας με τον πιο ουσιαστικό και ατμοσφαιρικό τρόπο την έναρξη του φετινού καλοκαιριού που κάθε χρονιά σημαδέυεται από το Ιστορικό Φεστιβαλ.

Με τη χαρακτηριστική του ευαισθησία, που συνδυάζει την **ηλεκτρονική σύνθεση με την ποίηση και την εσωτερικότητα,** ο Κ. Βήτα προσκαλεί **το κοινό** σε ένα μουσικό ταξίδι γεμάτο μνήμες, ήχους και εικόνες – μια βραδιά αφιερωμένη στη συναισθηματική δύναμη της μουσικής και στην ανάγκη για συλλογική εμπειρία.

Ο Κ. Βήτα δημιούργησε ηχητικά τοπία σπάνιας ομορφιάς, ενώ η ποίησή του μας γνώρισε τον εσωτερικό του κόσμο, χάρη σε μία ειλικρινή εξομολόγηση που είναι και το χαρακτηριστικό ύφος της πρόζας του.

**Η αγάπη του ανάμεσα στην κιθάρα και τα συνθεσάιζερ** δημιούργησε το ιδιαίτερο στυλ του αντιφατικού του ήχου. Ημιτελή τραγούδια σαν φευγαλέες σημειώσεις σε χαρτιά, ο δικός του τρόπος να μιλά για την αλήθεια που μόνο η ψυχή μας μπορεί να δει.

Θα μας κρατήσει συντροφιά με **τραγούδια από όλο το φάσμα της μουσικής του,** από τα πρώτα του άλμπουμ μέχρι και το πιο πρόσφατο «Το Χέρι». Μαζί του θα είναι και οι αγαπημένοι του μουσικοί, η μπάντα του, για να μας μετφέρουν στα μοναδικά ηλεκτρονικά τους τοπία.

**Μουσικοί:**

Βάιος Μαχμουντές: συνθεσάιζερ

Βαγγέλης Μπαλιούσης: ντραμ σετ

Γιάννης Λαμπρόπουλος: επιμέλεια ήχου

Phil Hills: επιμέλεια φωτισμών

Είσοδος Ελέυθερη

**Σάββατο 5 – Κυριακή 6 Ιουλίου**

**Αρχαίο Θέατρο Φιλίππων**

**«Πέρσες» του Αισχύλου**

*ο Θρήνος των Άλλων*

Παραγωγή: ΑΜΚΕ Experimenta Art Company

Οι Πέρσες περιμένουν να μάθουν τα νέα

Το προαίσθημα διαδέχεται ο φόβος

Έρχεται η επιβεβαίωση

Ο στρατός χάθηκε

Το άνθος της Ασίας

Τα μάτια των σπιτιών

Τα ονόματα των νεκρών στρατηγών

ένα ατελείωτο μνημόσυνο

Οι υπόλοιποι;

Οι απλοί στρατιώτες;

Σε ποια βράχια χτυπιούνται τα κουφάρια τους;

Ποιος θα τους κλάψει τώρα χωρίς σώμα;

Ποιος θα τους θυμάται;

Και ο Ξέρξης;

Σώθηκε

Ευτυχώς

Τον Σεπτέμβρη του 1951 οι εξόριστοι στον Αη Στράτη αποφασίζουν να ανεβάσουν για πρώτη φορά θεατρική παράσταση στο νησί. Επιλέγουν τους Πέρσες του Αισχύλου. Η λογοκρισία το επιτρέπει, επειδή τέσσερα μόλις χρόνια πριν είχε ανέβει από το Εθνικό θέατρο με αφορμή τον εορτασμό για την ένωση της Δωδεκανήσου με την υπόλοιπη Ελλάδα. Επιπλέον, το αισχύλειο κείμενο ανέκαθεν χρησιμοποιούταν για την υπογράμμιση της εθνικής υπεροχής και της συνέχειας του αίματος με την αρχαιότητα, επομένως θεωρήθηκε ως το πλέον κατάλληλο στη διαδικασία σωφρονισμού των αριστερών εξόριστων. Εξάλλου, οι φράσεις «Ιτε παίδες Ελλήνων» και «Νυν υπερ πάντων ο αγών» δέσποζαν στις πλαγιές του «Νέου Παρθενώνα», όπως ονομάστηκε η Μακρόνησος.

Η παράσταση του Αη Στράτη το 1951 είναι ίσως η πρώτη καταγεγραμμένη παράσταση στην ελλαδική πραγματικότητα που έχει ανεβεί από τους χαμένους της επίσημης ιστορίας, από αυτούς που αντιμετωπίστηκαν ως οι επικίνδυνοι «Άλλοι» από το καθεστώς και ο αγώνας τους καταδικάστηκε στη λήθη. Για πρώτη, ίσως, φορά οι Πέρσες από επετειακή επίδειξη υπεροχής ξαναγύρισαν στην τραγική τους καταγωγή.

Μετάφραση: Ιωάννης Γρυπάρης

Μετρική απόδοση κειμένου - σκηνοθεσία – έρευνα: Κωνσταντίνος Ντέλλας

Κρουστά: Νίκος Τουλιάτος

Sound design: Στράτος Στεριανός

Φωνητικό training: Μαρία Ανδρικοπούλου

Σκηνικός χώρος: Κωνσταντίνος Ντέλλας

Βοηθός σκηνοθέτη: Άρτεμις Λεπτοκαροπούλου

Διεύθυνση παραγωγής: Βίκυ Μπαρμπόκα

Διανομή (αλφαβητικά): Μιχάλης Αναγνώστου, Μανούσος Γεωργόπουλος, Πλάτωνας Γιώργος Περλέρος, Θάνος Τριανταφύλλου, Νίκος Ψυλάκης

Στην παράσταση συμμετέχουν εθελοντικά κάτοικοι της Καβάλας.

Η παραγωγή πραγματοποιείται στο πλαίσιο του προγράμματος 2025 του θεσμού του Υπουργείου Πολιτισμού «Όλη η Ελλάδα ένας πολιτισμός».



Οι παραστάσεις προσφέρονται δωρεάν από το Υπουργείο Πολιτισμού.

Καταβάλλεται μόνο το αντίτιμο εισόδου στο θέατρο Φιλίππων (10 €).

Η είσοδος είναι ελεύθερη για συγκεκριμένες κατηγορίες θεατών.

Πληροφορίες και προκρατήσεις: www.allofgreeceoneculture.gr

**Τετάρτη 9 Ιουλίου**

**Αρχαίο Θέατρο Φιλίππων**

**Συναυλία «Πορτοκάλογλου – Κότσιρας Καλοκαίρι 2025»**

Παραγωγή:  4 K ΠΑΡΑΓΩΓΕΣ

Το φετινό καλοκαίρι, δύο από τους σημαντικότερους και πιο αγαπημένους καλλιτέχνες της ελληνικής μουσικής σκηνής, ο Νίκος Πορτοκάλογλου και ο Γιάννης Κότσιρας, συναντιούνται για πρώτη φορά επί σκηνής σε μια περιοδεία που υπόσχεται να μείνει αξέχαστη.

Ο Νίκος Πορτοκάλογλου, ως σπουδαίος τραγουδοποιός με πλούσιο συνθετικό έργο, και ο Γιάννης Κότσιρας, ως ένας από τους κορυφαίους ερμηνευτές της γενιάς του, ενώνουν τις δυνάμεις τους για να δημιουργήσουν μια μοναδική μουσική εμπειρία, γεμάτη συναίσθημα, ενέργεια και αυθεντικότητα.

Η συνεργασία αυτή σηματοδοτεί ένα ξεχωριστό καλλιτεχνικό γεγονός, καθώς οι δύο ερμηνευτές, με πλούσια δισκογραφία και μακρά πορεία στο ελληνικό τραγούδι, έρχονται να μας χαρίσουν μοναδικές μουσικές στιγμές. Από μεγάλες επιτυχίες που έχουν αφήσει το αποτύπωμά τους στην ελληνική μουσική, μέχρι αγαπημένα τραγούδια που έχουν συνοδεύσει γενιές ακροατών, το κοινό θα έχει την ευκαιρία να απολαύσει ένα ξεχωριστό μουσικό ταξίδι, σε ένα πρόγραμμα φτιαγμένο με μεράκι και αυθεντικότητα.

Μαζί τους, ο ταλαντούχος τραγουδοποιός Βύρων Τσουράπης και η χαρισματική τραγουδίστρια της νεότερης γενιάς Ανδριάνα Αχιτζάνοβα.

Την παρέα συμπληρώνει μια δυνατή μπάντα εξαιρετικών μουσικών.

Παίζουν οι:

**Βύρων Τσουράπης:** μπάσο, μαντολίνο, φυσαρμόνικα, φωνή

**Βαγγέλης Μαχαίρας:** μπουζούκι

**Άκης Κατσουπάκης:** πλήκτρα

**Κώστας Μιχαλός:** Κιθάρες

**Ηλίας Λαμπρόπουλος:** βιολί, μπουζούκι, τρομπέτα, γκάιντα, φωνή

**Αλέξανδρος Ζουγανέλης:** σαξόφωνο, φλάουτο

**Σοφοκλής Γκέκας:** Τύμπανα

**Ανδριάνα Αχιτζάνοβα:** Φωνή

**Στρατής Καραδημητράκης** / **Λάμπρος Μπούνας / Άκης Πασχαλάκης:** Επιμέλεια ήχου

**Μελίνα Ζερβάκη:** Επιμέλεια φωτισμού

**Τιμές εισιτηρίων**: 19€ Προπώληση (για περιορισμένο αριθμό εισιτηρίων) // 22€ Γενική Είσοδος

**Ηλεκτρονική προπώληση**: ticketservices.gr

**Σάββατο 12 – Κυριακή 13 Ιουλίου**

**Αρχαίο Θέατρο Φιλίππων**

**«Ηλέκτρα»** του Σοφοκλή

Παραγωγή: Poreia Stage Productions Ε.Ε.

Σε έναν κόσμο που μαστίζεται από ολοκληρωτισμούς και κοινωνική αδικία, σε μια εποχή όπου η βία και η εκδίκηση παρουσιάζονται συχνά ως «αναγκαίο κακό», η *Ηλέκτρα* του Σοφοκλή αποκτά ανατριχιαστική επικαιρότητα. Η τραγωδία αυτή δεν είναι απλώς μια αφήγηση εκδίκησης· είναι ένας καθρέφτης των ανθρώπινων διλημμάτων, της διαχρονικής σύγκρουσης ανάμεσα στη δικαιοσύνη και την ηθική. Η παράστασή μας στοχεύει να αναδείξει αυτή την πολυπλοκότητα, καλώντας το κοινό να αναμετρηθεί με κρίσιμα ερωτήματα: Τι σημαίνει «αποκαθιστώ το δίκαιο»; Ποιο είναι το χρέος του καθήκοντος; Μπορεί κανείς να ζήσει με τις συνέπειες της βίας; Είναι η βία αναπόφευκτη λύση; Θα κλείσει η εκδίκηση τον κύκλο του αίματος; Είναι ποτέ δυνατή η λύτρωση; Και, τελικά, ποιος είναι ο ρόλος της αντίστασης όταν όλα φαίνονται χαμένα;

Η Ηλέκτρα, μέλος της καταραμένης οικογένειας των Ατρειδών, μια γυναίκα παγιδευμένη σε αυτόν τον κύκλο αίματος και φρίκης, είναι κάτι περισσότερο από ένας τραγικός χαρακτήρας, αφού προσωποποιεί το δίλημμα ανάμεσα στην ανάγκη για δικαιοσύνη και την ηθική επιταγή της αποφυγής της βίας. Δεν πρόκειται, επομένως, μόνο για ένα τραγικό πλάσμα της μοίρας, αλλά και για ένα δημιούργημα του χαρακτήρα της, ενός χαρακτήρα ολόψυχα δοσμένου στον αγώνα της για δικαιοσύνη. Είναι άραγε και η ίδια θύμα τής εμμονής της με την εκδίκηση ή μια φωνή αντίστασης απέναντι στη βαρβαρότητα της εξουσίας; Και γιατί όταν το παλάτι απαλλάσσεται πλέον από τους τυράννους, εκείνη δεν περνάει το κατώφλι του; Μένει απλώς έξω από τον Οίκο που μισεί ή αρνείται να γίνει μέρος του συστήματος που πολέμησε με πάθος; Είναι ακόμα δέσμια των ακραίων συναισθημάτων που την καθόρισαν – του πόνου για τον θάνατο του πατέρα, το μίσος για τη μητέρα, τη νοσταλγία για τον χαμένο αδερφό; Το πάθος της, είναι βέβαιο, δεν σιγάζει ούτε μετά την κάθαρση.

Μετάφραση: Γιώργος Χειμωνάς

Σκηνοθεσία: Δημήτρης Τάρλοου

Σκηνικά & Κοστούμια: Πάρις Μέξης

Μουσική Σύνθεση: Φώτης Σιώτας

Σχεδιασμός φωτισμών: Αλέκος Αναστασίου

Χορογραφίες: Μαρκέλλα Μανωλιάδη

Συνεργάτις δραματουργός: Έρι Κύργια

Σχεδιασμός Ήχου: Ηλίας Φλάμμος

Βοηθοί σκηνοθέτη: Δήμητρα Κουτσοκώστα, Αρίστη Τσέλου

Βοηθός σκηνογράφου- ενδυματολόγου: Δέσποινα - Μαρία Ζαχαρίου

Βοηθός χορογράφου: Μάρω Σταυρινού

Βοηθοί φωτιστή: Χάρης Δάλλας, Ναυσικά Χριστοδουλάκου

Σχεδιασμός μακιγιάζ: Olga Faleichyk
Σχεδιασμός κομμώσεων: Θωμάς Γαλαζούλας

Φωτογραφίες: Πάτροκλος Σκαφίδας

Trailer: Θωμάς Παλυβός

Διεύθυνση παραγωγής: Στέλλα Γιοβάνη

Οργάνωση & εκτέλεση παραγωγής: Άννα Πασπαράκη, Βασιλεία Τάσκου

Σύμβουλος Επικοινωνίας – Πληροφ. για τα ΜΜΕ : Σάσα Παπαχριστοπούλου

Διαφήμιση - SoMe : Renegade Media

ΔΙΑΝΟΜΗ

Ηλέκτρα: Λουκία Μιχαλοπούλου

Ορέστης: Αναστάσης Ροϊλός

Κλυταιμνήστρα: Ιωάννα Παππά

Αίγισθος: Νικόλας Παπαγιάννης

Παιδαγωγός: Γιάννης Αναστασάκης

Χρυσόθεμις: Γρηγορία Μεθενίτη

Πυλάδης: Περικλής Σιούντας

ΧΟΡΟΣ (αλφαβητικά): Μαργαρίτα Αλεξιάδη, Ασημίνα Αναστασοπούλου, Ελένη Βλάχου, Ιωάννα Δεμερτζίδου, Ελένη Κιλινκαρίδου – Σίστη, Ιωάννα Λέκκα, Λυδία Στέφου, Άννα Συμεωνίδου, Χαρά Τζόκα

Μουσικοί επί σκηνής: Φώτης Σιώτας, Τάσος Μισυρλής

**Τιμές εισιτηρίων**: 22€ Γενική Είσοδος // 18€ Άνω των 65 ετών, Φοιτητικό, Νεανικό -κάτω των 22 ετών-, Ανέργων, ΑµεΑ -67% και άνω & Συνοδός

**Ηλεκτρονική προπώληση**: more.com

**Δευτέρα 14- Τρίτη 15- Τετάρτη 16 Ιουλίου**

**Τζαμί Χαλίλ Μπεη**

**«(Δέντρο)²»**

Παραγωγή: ΔΗ.ΠΕ.ΘΕ. Καβάλας

**Μια παράσταση εμπνευσμένη από τη ζωή και το έργο του Χρονή Μισσιού** Σε έναν κόσμο όπου η πραγματικότητα και η φαντασία συγχέονται, δύο νέοι άνθρωποι — ένα αγόρι και ένα κορίτσι — βρίσκονται παγιδευμένοι σε εσωτερικούς και εξωτερικούς εγκλεισμούς. Με κοινό τόπο έναν εμφύλιο πόλεμο και τον βίαιο αποκλεισμό τους σε διαφορετικές χώρες και εποχές, συζητούν, αντιπαρατίθενται και αναζητούν την ελευθερία. Μέσα από τη συζήτησή τους, διαπραγματεύονται έννοιες όπως η μνήμη, το σώμα, η ζωή, ο θάνατος και η ίδια η έννοια της ελευθερίας. Η παράσταση αξιοποιεί δραματουργικά το νευρολογικό φαινόμενο **«Prisoner’s Cinema»**, κατά το οποίο ο εγκέφαλος, σε συνθήκες απόλυτης σκοτάδωσης και στέρησης, προβάλλει στη ρέτινα φωτεινές εικόνες, από αφηρημένα χρώματα έως ολοκληρωμένες σκηνές. Σε αυτήν την οπτική ψευδαίσθηση — μια φυγή από την επώδυνη πραγματικότητα — ξετυλίγονται κομμάτια των ζωών τους, που συγκλίνουν και αποκλίνουν, ρέοντας ανάμεσα σε παρόν και παρελθόν. Αλλά μπορεί μια τέτοια προβολή να γίνει καταφύγιο; Είναι η φαντασία δρόμος διαφυγής ή παγίδα; Στην παράσταση ακούγονται κείμενα από τα βιβλία του **Χρονή Μισσιού**, καθώς και αποσπάσματα από το **«Resistance»** της **Souha Bechara**, σε ελεύθερη απόδοση.

**Ομάδα Δημιουργίας:**

**Σύλληψη / Σκηνοθεσία:** Βασίλης Αποστολάτος

**Δραματουργία:** Ζωή Ξανθοπούλου

**Σκηνογραφία / Σχεδιασμός Φωτισμών:** Βασίλης Αποστολάτος

**Μουσική:** Μιχάλης Παρασκάκης

**Παίζουν οι ηθοποιοί:** Δανάη-Αρσενία Φιλίδου, Αναστάσης Γεωργούλας

**Τιμές εισιτηρίων:** 12€ Γενική Είσοδος // 10€ Μειωμένο

**Ηλεκτρονική προπώληση:** ticketservices.gr

**Σάββατο 19 – Κυριακή 20**

**Αρχαίο Θέατρο Φιλίππων**

**«Δον Ζουάν»** σε ελεύθερη απόδοση Λητώς Τριανταφυλλίδου και Πάνου Βλάχου

Παραγωγή: Θεατρικές Επιχειρήσεις Τάγαρη

Προσπαθώντας να ξεφύγει τις συνέπειες των πράξεων του, ένας αποτυχημένος καλλιτέχνης, ο Δον Ζουάν καταφεύγει στο μπαρ του πατέρα του. Εκεί, σε σε μια διαστρεβλωμένη απεικόνιση της κοινωνίας μας, ο Δον Ζουάν ανακαλύπτει ότι το πραγματικό του ταλέντο είναι να κερδίζει ακολούθους. Γοητεύει τους αποπροσανατολισμένους θαμώνες και σχηματίζει μια λατρεία γύρω από την προσωπικότητά του. Καθώς το μπαρ μετατρέπεται σε «Εκκλησία», χώρος έκφρασης μιας New Age Cult (αίρεση), και οι ακόλουθοί του γίνονται όλο και πιο αφοσιωμένοι, τα όρια μεταξύ πίστης και χειραγώγησης γίνονται θολά.

Σε αυτήν την ανανεωμένη εκδοχή του ήρωα, ο Δον Ζουάν γίνεται το απόλυτο σύμβολο της εποχής μας, κατέχοντας δύο κρίσιμα «ταλέντα»: την απουσία ιδεολογίας και την αμετροεπή φιλοδοξία. Αποδεσμευμένος από κάθε ηθικό φραγμό, ο Δον Ζουάν επιδίδεται σε ένα εμπόριο ελπίδας, προσφέροντας τον εύκολο δρόμο προς την ευτυχία σε κάθε ακόλουθό του. Έτσι, γίνεται ένας καθοδηγητής χωρίς ηθικό πυρήνα, ένας έμπορος ονείρων που υπόσχεται ελευθερία χωρίς όρια, αδυνατώντας όμως να προβλέψει τις καταστροφικές συνέπειες που μπορεί να προκαλέσει η ρηχότητα των διδαχών του.

Ελεύθερη απόδοση: Λητώ Τριανταφυλλίδου, Πάνος Βλάχος

Σκηνοθεσία: Λητώ Τριανταφυλλίδου

Σκηνικά: Δημήτρης Πολυχρονιάδης

Κοστούμια: Ματίνα Μέγκλα

Μουσική: Αλέξανδρος Κούρος

Στίχοι: Πάνος Βλάχος

Κίνηση: Παναγιώτα Καλλιμάνη

Φωτισμοί: Βαλεντίνα Ταμιωλάκη

Βοηθός σκηνοθέτη: Τζέσικα Κουρτέση

Βοηθός σκηνογράφου: Άννα Σάπκα

Βοηθός Μουσικού: Βασίλης Γκορίτσας

Graphic Design: Γκέλυ Καλαμπάκα

Social Media: Renegade Media

Διανομή: Πάνος Βλάχος, Κώστας Φιλίππογλου, Παναγιώτης Κατσώλης, Ηλέκτρα Φραγκιαδάκη, Ειρήνη Μπούνταλη, Μελίνα Βαμπούλα, Τερέζα Καζιτόρη, Κατερίνα Γαλανάκη

Μουσικοί επί σκηνής: Αλέξανδρος Κούρος, Βασίλης Γκορίτσας, Μανώλης Δρόσος

**Τιμές εισιτηρίων**: 25€ Γενική Είσοδος // 20€ Φοιτητικό, Ανέργων, Παιδικό, ΑµεΑ, Πολυτέκνων

**Ηλεκτρονική προπώληση**: more.com

**Δευτέρα 21 – Τρίτη 22 – Τετάρτη 23 Ιουλίου**

**Κτίριο πρώην Lord**

**«Tο αλάθητο μιας (1) μαργαρίταΣ»**

*Κάθε σπόρος έχει τη δύναμη να γίνει δέντρο*

σε κείμενο και σκηνοθεσία της ομάδας Rodez

Παραγωγή: ΔΗ.ΠΕ.ΘΕ. Καβάλας

Η παράσταση/ ανάθεση από το ΔΗΠΕΘΕ Καβάλας, έχει ως βασική θεματική το πρόσωπο του Χρόνη Μίσσιου αντλώντας έμπνευση από το λογοτεχνικό έργο και τη ζωή του συγγραφέα. Και έχει ως στόχο την εξισόρηση της μιρκής ιστορίας ενός μεγάλου ανθρώπου. Με εργαλεία το σώμα, τη φωνή και την τεχνολογία, μεταφέρεται πάνω στη σκηνή η πορεία του ρομαντικού αγωνιστή που αντιμαχόμενος το καταπιεστικό σύστημα που συνθλίβει τον άνθρωπο της εποχής του και περνώντας μέσα από βασανιστήρια και φυλακές έφτασε να δει το όνειρό του να γκρεμίζεται και να καταπατιέται κάθε ανθρώπινο δικαίωμά του για ζωή. Τον παρακαλοθούμε να χάνει σταδιακά κάθε πίστη σε ό,τι παλιά του έδινε δύναμη και να φτάνει στο λυκόφως της ζωής του, σε μια νέα διαφορετική ιδεολογία που θα του δώσει τις απαντήσεις που αναζητούσε. Να αναζητά την τρυφερότητα και το ροματισμό και να καταφέυγει στη φύση και στον έρωτα ως μοναδικούς πια παράγοντες ατης ανθρωπινης ευτυχίας. Τέσσερις αφηγητές κι ένας μουσικός επί σκηνής, θα χτίσουν θα γκρεμίσουν και θα ξαναχτίσουν το όνειρο, τις ματαιώσεις, τους αγώνες και την ελπίδα δημιουργώντας μέσα από θραύσματα αναμνήσεων και συναντήσεων μια ρομαντική ιστορία μιας παλιάς εποχής που μοιάζει με τη δική μας. Η κυκλική δομή της παράστασης επιχειρεί να αποτυπώσει την κυκλική διαδρομή κάθε έμβιου όντος και των ονείρων του.

**Συντελεστές:**

**Συγγραφέας:** Χρόνης Μίσσιος

**Σκηνοθεσία:** Σόνια Καλαϊτζίδου/Μάριος Κρητικόπουλος

**Δραματουργική επεξεργασία:** Ομάδα Rodez

**Μουσική & μουσικός επί σκηνής:** Νικήτας Κίσσωνας

**Κινησιολογία/χορογραφία:** Νικόλας Χατζηβασιλειάδης

**Σκηνογραφία/** **Σχεδιασμός Φωτισμών:** Βασίλης Αποστολάτος

**Κοστούμια:** Αλεξάνδρα-Αναστασία Φτούλη

**Ερμηνεύουν (με αλφαβητική σειρά):** Νίκος Γιαλελής, Μάριος Κρητικόπουλος, Ανθή Σαββάκη, Ηλέκτρα Σαρρή

**Τιμές εισιτηρίων:** 12€ Γενική Είσοδος // 10€ Μειωμένο

**Ηλεκτρονική προπώληση:** ticketservices.gr

**Σάββατο 26 – Κυριακή 27 Ιουλίου**

**Αρχαίο Θέατρο Φιλίππων**

**«Αντιγόνη»** του Σοφοκλή

Παραγωγή: Εποχή Τέχνης, 5η Εποχή, Αrs Aeterna

Μια ελεγεία εξέγερσης

*Να μην ενδώσει. Αυτός είναι ο δικός της νόμος.*

*Το ΟΧΙ της Αντιγόνης ορθώνεται ως η απόλυτη κατάφαση.*

Ο πόλεμος τελείωσε. Οι νεκροί περισυλλέγονται κάτω από το σκληρό φως των προβολέων. Το πεδίο της μάχης μεταφέρεται στα γυαλισμένα γραφεία των σύγχρονων κέντρων λήψης αποφάσεων. Ο σκληρός, ενισχυμένος ήχος του σήμερα και η εύθραυστη ανάσα της ζωντανής φωνής, τα ατσαλάκωτα κοστούμια και τα ράκη, τα μηχανοποιημένα και τα βεβηλωμένα σώματα συνθέτουν έναν κόσμο όπου οι συγκρούσεις οξύνονται και οι αντιθέσεις βαθαίνουν.

Μετάφραση: Παναγιώτα Πανταζή

Σκηνοθεσία: Θέμης Μουμουλίδης

Σκηνικό: Μικαέλα Λιακατά

Κοστούμια: Βασιλική Σύρμα

Μουσική: Σταύρος Γασπαράτος

Επιμέλεια Κίνησης-Χορογραφία: Πατρίσια Απέργη

Φωτισμοί: Νίκος Σωτηρόπουλος

Βοηθός Σκηνοθέτη: Σοφία Μπακιρτζή

Βοηθός Χορογράφου: Ηλίας Χατζηγεωργίου

Φωτογραφίες: Ελίνα Γιουνανλή

Video: Θωμάς Πολυβός

Makeup artist: Olga Faleichyk

Hair styling: Θωμάς Γαλαζούλας

Επικοινωνία: Ειρήνη Λαγουρού

Διεύθυνση Παραγωγής: Σταμάτης Μουμουλίδης

Ερμηνεύουν: Λένα Παπαληγούρα, Μελέτης Ηλίας, Μιχάλης Οικονόμου, Θανάσης Δόβρης, Ιφιγένεια Καραμήτρου, Λίλα Μπακλέση, Λένα Μποζάκη, Γιώργος Νούσης, Βαγγέλης Σαλευρής, Ιώβη Φραγκάτου

**Τιμές εισιτηρίων**: 23€ Γενική Είσοδος // 20€ Μαθητικό, Φοιτητικό, Ανέργων

**Ηλεκτρονική προπώληση**: more.com

**Τρίτη 29 – Τετάρτη 30 Ιουλίου**

**Αρχαίο Θέατρο Φιλίππων**

**«ΟΙΔΙΠΟΥΣ»** του Σοφοκλή

***Η ιστορία μιας μεταμόρφωσης: από το σκοτάδι στο φως***

Παραγωγή: Πολιτιστικός Οργανισμός «ΛΥΚΟΦΩΣ»

Δύο από τα πιο δημοφιλή και συγκινητικά έργα της αρχαίας γραμματείας, ο «Οιδίπους Τύραννος» και ο «Οιδίπους επί Κολωνώ» του Σοφοκλή, παρουσιάζονται με τη μορφή ενιαίας παράστασης με την υπογραφή του σπουδαίου Έλληνα σκηνοθέτη Γιάννη Χουβαρδά. Μια ομάδα σημαντικών ηθοποιών και συντελεστών, κάτω από την καθοδήγηση του έμπειρου Έλληνα σκηνοθέτη, και με ζωντανή μουσική, θα αφηγηθούν την συγκλονιστική ιστορία του Οιδίποδα ξεκινώντας από το τέλος και πηγαίνοντας πίσω προς την αρχή του κακού.

Ο Οιδίπους και όλοι οι στενοί του συγγενείς, φτάνουν -όπως περιγράφεται στον «Οιδίποδα επί Κολωνώ»- σε έναν τόπο μυστηρίου διάσπαρτο με ταφικά μνημεία, για να γνωρίσουν μέσω θεϊκής αποκάλυψης τα ιερά απόκρυφα που θα τους δώσουν την γνώση γιατί έζησαν μια τόσο βασανισμένη ζωή. Στην διάρκεια αυτής της διαδικασίας, τα πρόσωπα αναβιώνουν -μαζί με τον ίδιο τον Οιδίποδα- τις βασικές σκηνές από τον «Οιδίποδα Τύραννο» και περνούν μέσα από τις διαδικασίες προσέγγισης του θεϊκού πνεύματος όπως δίνεται στον «Επί Κολωνώ», μέχρι την τελική ανύψωση και ανάληψη του Οιδίποδα στους ουρανούς.

Ελεύθερη απόδοση - Διασκευή - Σκηνοθεσία: Γιάννης Χουβαρδάς

Σκηνικά: Εύα Μανιδάκη

Κοστούμια: Ιωάννα Τσάμη

Μουσική: Άγγελος Τριανταφύλλου

Κίνηση: Ερμίρα Γκόρο

Φωτισμοί: Νίκος Βλασόπουλος

Α΄ Βοηθός Σκηνοθέτη: Δέσποινα Λάρδη

Βοηθοί Σκηνοθέτη: Ηλιάνα Καλαδάμη, Ναυσικά Κιρκή

Βοηθός σκηνογράφου: Άννα Μπίζα

Βοηθός ενδυματολόγου: Δήμητρα Σταυρίδου

Φωτογραφίες: Alex Kat

Photo Editing: Κατερίνα Λιακοπούλου, Πέτρος Αντωνίου

Διεύθυνση Παραγωγής: Κατερίνα Μπερδέκα

Οργάνωση Παραγωγής: Ρόζα Καλούδη

Ερμηνεύουν (αλφαβητικά): Στεφανία Γουλιώτη, Νίκος Καραθάνος, Καρυοφυλλιά Καραμπέτη, Κωνσταντίνος Μπιμπής, Πηνελόπη Τσιλίκα, Ορέστης Χαλκιάς, Νίκος Χατζόπουλος

Χορός: Γιάννης Κότσιφας, Έκτορας Λυγίζος, Πολυξένη Παπακωνσταντίνου, Θεόβη Στύλλου, Άγγελος Τριανταφύλλου

**Τιμές εισιτηρίων**: 25€ Γενική Είσοδος // 20€ Φοιτητικό, Ανέργων, ΑµεΑ

**Ηλεκτρονική προπώληση**: ticketservices.gr

**Σάββατο 2 Αυγούστου**

**Αρχαίο Θέατρο Φιλίππων**

**«Ορέστεια»** του Αισχύλου

Παραγωγή: Εθνικό Θέατρο

Tο 458 π.Χ., σε μια εποχή βίαιων κοινωνικών και πολιτικών ανατροπών, o Αισχύλος παρουσιάζει στη γιορτή των Διονυσίων την *Ορέστεια* (*Αγαμέμνων, Χοηφόροι, Ευμενίδες*), τη μοναδική σωζόμενη τριλογία αρχαίου δράματος και το τελευταίο σωζόμενο έργο του, που ολοκλήρωσε δύο μόλις χρόνια πριν από τον θάνατό του, αντανακλώντας πολλές από τις ραγδαίες μεταβολές της εποχής του.

Κεντρικός άξονας της τριλογίας είναι η τραγική πορεία της οικογένειας των Ατρειδών, η κατάρα του αίματος που διαχέεται σε όλα τα πρόσωπα του δράματος και του χορού μέσα από διαδοχικά στάδια, οδηγώντας από την αποσταθεροποίηση στο αδιέξοδο. Την κατάσταση αυτή εκμεταλλεύεται η Αθηνά, για να θεσμοθετήσει μια αμφιλεγόμενη ειρήνη.

Στα δύο πρώτα μέρη της τριλογίας, στον *Αγαμέμνονα* και τις *Χοηφόρους*, οι δολοφονίες που βάζουν τέλος στις τυραννικές εξουσίες του Αγαμέμνονα και της Κλυταιμνήστρας αντίστοιχα αποτελούν την κορύφωση μιας νέας περιόδου κρίσης και αποσταθεροποίησης που αντανακλάται στις *Ευμενίδες*. Οι Ερινύες, οι χθόνιες θεότητες, εκπροσωπώντας τα ένστικτα και τις παρορμήσεις διαφυλάσσουν τη μνήμη. Γνωρίζοντας ότι κάθε διαμάχη με τους θεούς είναι προδιαγεγραμμένη ήττα, εξεγείρονται και απειλούν την ευταξία της πόλης. Ο Ορέστης πρέπει να πληρώσει για να τιμωρηθεί όχι μόνο το έγκλημα, αλλά και η επανάληψή του, και να διατηρηθεί ζωντανή η μνήμη της σύγκρουσης.

Η Αθηνά προσπαθεί με κάθε τίμημα να συνάψει «σύμφωνο ειρήνης» ανάμεσα στους θεούς και τις Ερινύες, προσφέροντας ανταλλάγματα και προνόμια. Για να πετύχει τη συνθηκολόγηση, μεταφέρει τη βία στο πεδίο της γλώσσας. Το δημοκρατικό πολίτευμα έχει εγκαθιδρυθεί. Όχι όμως ανώδυνα. Ό,τι είναι ασύμβατο με το νέο καθεστώς –το μέρος του ζωντανού σώματος που συνδέεται με τη μνήμη, τα ένστικτα, τη ζωική ορμή– έχει εξοριστεί. Η νέα τάξη πραγμάτων επιβάλλεται από τους εξουσιαστικούς μηχανισμούς με τρόπο τέτοιο, ώστε αυτές οι ζωτικές δυνάμεις  μοιάζει σαν να μην υπήρξαν ποτέ.

Μετάφραση: Ελένη Βαροπούλου

Σκηνοθεσία – Δραματουργική επεξεργασία: Θεόδωρος Τερζόπουλος

Συνεργάτης σκηνοθέτης: Σάββας Στρούμπος

Σκηνικά – Κοστούμια – Φωτισμοί: Θεόδωρος Τερζόπουλος

Πρωτότυπη μουσική σύνθεση: Παναγιώτης Βελιανίτης

Σύμβουλος δραματολόγος: Μαρία Σικιτάνο

Δραματολόγος παράστασης: Ειρήνη Μουντράκη

Βοηθός σκηνοθέτη: Θεοδώρα Πατητή

Συνεργάτιδα ενδυματολόγου: Παναγιώτα Κοκκορού

Συνεργάτης φωτιστή: Κωνσταντίνος Μπεθάνης

Καλλιτεχνική συνεργάτιδα: Μαρία Βογιατζή

Βίντεο: Νίκος Πάστρας

Φωτογραφίες: Johanna Weber

Παίζουν (αλφαβητικά): Μπάμπης Αλεφάντης (*Πυλάδης*), Έβελυν Ασουάντ (*Κασσάνδρα*), Τάσος Δήμας (*Φύλακας / Κορυφαίος / Προπομπός*), Κωνσταντίνος Ζωγράφος (*Ορέστης*), Έλλη Ιγγλίζ (*Τροφός*), Δαυίδ Μαλτέζε (*Αίγισθος*), Άννα Μαρκά Μπονισέλ (*Προφήτις*), Νίκος Ντάσης (*Απόλλων*), Ντίνος Παπαγεωργίου (*Κήρυκας*), Αγλαΐα Παππά (*Αθηνά*), Μυρτώ Ροζάκη (*Ηλέκτρα*), Σάββας Στρούμπος (*Αγαμέμνων*), Αλέξανδρος Τούντας (*Οικέτης*), Σοφία Χιλλ (*Κλυταιμνήστρα / Το Είδωλον της Κλυταιμνήστρας*)

Χορός: Μπάμπης Αλεφάντης, Κατερίνα Αμπλιανίτη, Έβελυν Ασουάντ, Χριστόφορος Βογιατζής, Ναταλία Γεωργοσοπούλου, Κατερίνα Δημάτη, Πύρρος Θεοφανόπουλος, Έλλη Ιγγλίζ, Βασιλίνα Κατερίνη, Θάνος Μαγκλάρας, Ελπινίκη Μαραπίδη, Άννα Μαρκά Μπονισέλ, Λυγερή Μητροπούλου, Ρόζυ Μονάκη, Ασπασία Μπατατόλη, Νίκος Ντάσης, Ντίνος Παπαγεωργίου, Βαγγέλης Παπαγιαννόπουλος, Σταύρος Παπαδόπουλος, Μυρτώ Ροζάκη, Γιάννης Σανιδάς, Αλέξανδρος Τούντας, Κατερίνα Χιλλ, Μιχάλης Ψαλίδας

**Τιμές εισιτηρίων**: 20€ Γενική Είσοδος // 15€ Άνω των 65 ετών // 10€ Φοιτητικό, Ανέργων, ΑµεΑ // 15€ ομαδικό

Δεν ισχύουν εισιτήρια Ο.Γ.Α.

**Ηλεκτρονική προπώληση**: [ticketservices.gr](http://ticketservices.gr/)

**Δευτέρα 4 & Πέμπτη 7 Αυγούστου**

**Παράσταση εν πλω** (Ferry Boat για Θάσο)

**«** *(Όλα)ν* **όσα αφήνουμε πίσω < για ένα αύριο που δε θα έρθει ποτέ»**

*Μία εν πλω παράσταση/εμπειρία για τις επιθυμίες που δεν έπιασαν λιμάνι*

Παραγωγή: ΔΗ.ΠΕ.ΘΕ. Καβάλας

*«Χωρίσαμε τη μέρα σε πτώματα στιγμών, σε σκοτωμένες ώρες που θα τις θάβουμε μέσα μας, μέσα στις σπηλιές του είναι μας, στις σπηλιές όπου γεννιέται η ελευθερία της επιθυμίας, και τις μπαζώνουμε με όλων των ειδών τα σκατά και τα σκουπίδια που μας πασάρουν σαν "αξίες", σαν "ηθική", σαν "πολιτισμό". Κάναμε το σώμα μας ένα απέραντο νεκροταφείο δολοφονημένων επιθυμιών και προσδοκιών, αφήνουμε τα πιο σημαντικά, τα πιο ουσιαστικά πράγματα... Όλα, όλα τα αφήνουμε για το αύριο που δε θα 'ρθει ποτέ...»*

*Χρόνης Μίσσιος*

Πάνω στο ferry boat που συνδέει την Καβάλα με τη Θάσο, λαμβάνει χώρα μια παράσταση με έμπνευση από αλήθειες που διατυπώθηκαν από τον Χρόνη Μίσσιο, μια ωδή σε όσα δεν τολμήσαμε: στις επιθυμίες που μείνανε μισοειπωμένες, στις λέξεις που δε βρήκαν ποτέ στόμα για να ειπωθούν, στα βλέμματα που στράφηκαν αλλού. Σε όλα εκείνα που δεν ζήσαμε — αλλά και σε όσα μπορούμε ακόμη να ζήσουμε.

Δεν πρόκειται απλώς για ένα οικείο μας ταξίδι, αλλά για μια εμπειρία. Για μια Κίνηση. Για μια Μετάβαση. Για μια επιστροφή. Για μια Αναχώρηση χωρίς προορισμό. Ένα ταξίδι που δεν γίνεται πάντα για να φτάσεις, αλλά για να χαθείς λίγο. Εκεί θα συναντήσουμε έναν εαυτό που πήρε άλλη διαδρομή, που βρίσκεται σε άλλη φάση, που ζει μια άλλη ζωή, που φωτίζεται κάτω από άλλο φως.

**Σύλληψη-Σκηνοθεσία:** Μάριος Κακουλλής

**Κείμενο – Συνεργάτις δραματουργός:** Έρι Κύργια

**Μουσική:** Ανδρέας Βαλαχής

**Κινησιολογία:** Χάρης Κουσιος

Ερμηνέυουν:

Συμεών Κωστάκογλου

Αναστάσης Γεωργούλας

Γιώργος Ζιάκας

Θοδωρής Βράχας

Σπύρος Μπόσγας

Καθώς και εθελόντες του Φεστιβάλ Φιλίππων

**Live στο κατάστρωμα**: Μιχάλης και Παντελής Καλογεράκης

**Τιμές εισιτηρίων:** 15€ Γενική Είσοδος

**Ηλεκτρονική προπώληση:** ticketservices.gr

**Τετάρτη 6 Αυγούστου**

**Αρχαίο Θέατρο Φιλίππων**

**«Ο θάνατος του εμποράκου»** του Άρθουρ Μίλερ

Παραγωγή: Θεατρικές Επιχειρήσεις Τάγαρη

Γραμμένο το 1949, «**Ο Θάνατος του Εμποράκου»** θεωρείται το κορυφαίο έργο του Αμερικανού συγγραφέα. Πραγματεύεται την ζωή του Γουίλι Λόμαν, ενός πλανόδιου πωλητή, που ζει μπερδεμένος ανάμεσα στο παρόν και το παρελθόν, εγκλωβισμένος από το αμερικάνικο όνειρο. Το δυσβάσταχτο κυνήγι της επιβίωσης, σύμφωνα με τα πρότυπα που επιτάσσει η άκρως καπιταλιστική κοινωνία, τον οδηγεί παραληρηματικά στην διάλυση ολόκληρης της ζωής του.

Απόδοση - Σκηνοθεσία - Φωτισμοί: Γιώργος Νανούρης

Σκηνικά: Γιώργος Γαβαλάς

Κοστούμια: Ντένη Βαχλιώτη

Μουσική Επιμέλεια: Γιώργος Νανούρης

Βοηθός Σκηνοθέτη: Νικίτα Ηλιοπούλου

Φωτογραφίες: Κατερίνα Τσατσάνη

Διανομή

Γουίλι Λόμαν - Βλαδίμηρος Κυριακίδης

Λίντα - Έφη Μουρίκη

Μπιφ - Ρένος Ρώτας

Τσάρλι - Δημήτρης Γεροδήμος

Γυναίκα - Κατερίνα Μάντζιου

Χάπυ - Γιώργος Κοσκορέλλος

Χάουαρντ - Παναγιώτης Παπαδούλης

Σερβιτόρος - Σωκράτης Αγγελής

Social Media: Renegade Media

**Τιμές εισιτηρίων**: 25€ Κανονικό // 20€ Φοιτητικό, Ανέργων, Παιδικό, ΑµεΑ, Πολυτέκνων

**Ηλεκτρονική προπώληση**: more.com

**Σάββατο 9 Αυγούστου**

**Αρχαίο Θέατρο Φιλίππων**

***ζ - η - θ / Ο ξένος***

**Μια επιστροφή στις πηγές: Επίσκεψη σε τρεις ραψωδίες της Οδύσσειας**

Συμπαραγωγή: Κρατικό Θέατρο Βορείου Ελλάδος και Θεατρικός Οργανισμός Κύπρου

Μετά τη ΝΕΚΥΙΑ, - εκείνη την επίσκεψη στη ραψωδία λ’ σε συνεργασία με το θέατρο ΝΟ της Ιαπωνίας, που παρουσιάστηκε στο Τόκυο πρώτα και μετά, για πρώτη φορά στο αρχαίο θέατρο της Επιδαύρου - τώρα ακόμα μια επιστροφή στις πηγές…

Μια **επίσκεψη** σε τρεις ραψωδίες του έπους και πώς, αυτό το ατελεύτητο μυστήριο της προφορικής Αφήγησης (το βαθύ μυστήριο του θεάτρου) έχει τη δυνατότητα να μας εξακοντίζει συναρπαστικά **«εκεί, που η ιστορία ακόμα συμβαίνει».**

Ένας ξένος - και Οίος επιπλέον ονομάζεται από τον Όμηρο, δηλαδή **μόνος** - ένα ανθρώπινο ράκος μετά το ύστατο ναυάγιο του, συντετριμμένο μετά την άνιση πάλη του με το πέλαγος, πεταμένο σε μιαν ακτή… Εδώ, σε μια ξένη ακτή που δεν διάλεξε, του ορίστηκε να αναζητήσει και να ξαναβρεί **το σώμα, το πρόσωπο και το όνομά του.**

Για 1263 στίχους παραμένει άγνωστος, απρόσωπος, ξένος, και μόνο μετά το πρώτο του δάκρυ - και το μετέπειτα γοερό κλάμα - αρχίζει μια διαδρομή «αναγνώρισης».

Χάρη σε μια μοναδικής δραματουργικής έμπνευσης ίντριγκα του ποιητή της οδύσσειας, μοναδική σχεδόν στο παγκόσμιο ρεπερτόριο, τα δάκρυα τον έκαναν θεατή, αφηγητή Ραψωδό, ποιητή - της ίδιας του της ζωής. Μαζί με την «αναγνώριση» ανακτά και το όνομα του…

Μετάφραση: Δημήτρης Μαρωνίτης

Σκηνοθεσία: Μιχαήλ Μαρμαρινός

Δραματουργική επεξεργασία: Ελένη Μολέσκη- Μιχαήλ Μαρμαρινός

Σκηνογραφία: Γιώργος Σαπουντζής

Σχεδιασμός κοστουμιών: Ελευθερία Αράπογλου

Μουσική σύνθεση: Άντης Σκορδής

Χορογραφία: Gloria Dorliguzzo

Σχεδιασμός φωτισμού: Ελευθερία Ντεκώ

Μάσκες: Μάρθα Φωκά

Α΄ βοηθός σκηνοθέτη: Ελένη Μολέσκη

Β΄ βοηθός σκηνοθέτη: Αλεξία Παραμύθα

Βοηθός σκηνογράφου: Kατερίνα Ζυρπιάδου

Βοηθός ενδυματολόγου: Ερνέστα Χατζηλεμονίδου

Βοηθός χορογράφου: Στέλλα Μαστοροστέριου

Βοηθοί φωτισμού: Νάσια Λάζου, Σωτήρης Ρουμελιώτης

Μουσική διδασκαλία: Παναγιώτης Μπάρλας

Συνεργάτης από πλευράς ΚΘΒΕ για σκηνικά και κοστούμια: Δανάη Πανά

Oργάνωση παραγωγής: Εύα Κουμανδράκη

Διανομή: Γαλάτεια Αγγέλη, Κλέλια Ανδριολάτου, Γιάννης Βάρσος, Νικόλας Γραμματικόπουλος, Ηλέκτρα Γωνιάδου, Λένια Ζαφειροπούλου, Νεκτάριος Θεοδώρου, Νίκος Καπέλιος, Κωστής Καπελλίδης, Νίκος Κουκάς, Τίτος Μακρυγιάννης, Ερατώ Μαρία Μανδαλενάκη, Χριστίνα Μπακαστάθη, Κλειώ- Δανάη Οθωναίου, Χρήστος Παπαδημητρίου, Στέλλα Παπανικολάου, Φωτεινή Τιμοθέου, Γιάννης Τομάζος, Έλενα Τοπαλίδου, Χάρης Φραγκούλης, Γιάννης Χαρίσης

Μουσικοί επί σκηνής- τσέλο: Εύη Καζαντζή, Άλμπα Λυμτσιούλη, Αλίκη Μάρδα

**Τιμές εισιτηρίων**: Προπώληση έως 1 ημέρα πριν: 17 €

Κανονικό εισιτήριο: 20 €

Φοιτητικό / Άνω των 65 : 14 €

Δάσκαλοι & Καθηγητές / Ομαδικό (20 άτομα): 11 €

Άνεργοι: 10 €

ΑΜΕΑ & Συνοδοί ΑΜΕΑ: 8 €

Τα παιδιά έως 6 ετών δεν πληρώνουν εισιτήριο.

(Δεν ισχύουν εισιτήρια Ο.Γ.Α. / Εργατικής Εστίας)

**Ηλεκτρονική προπώληση**: more.com

**Τετάρτη 13 Αυγούστου**

**Αρχαίο Θέατρο Φιλίππων**

**«Μόνος με τον Άμλετ»**

Παραγωγή: ΑRΤΙVITIES

Όταν ο βασιλιάς της Δανίας πεθαίνει αιφνίδια, τον θρόνο σφετερίζεται ο αδελφός του, Κλαύδιος — καταλαμβάνοντας όχι μόνο την εξουσία, αλλά και τη σύζυγο του νεκρού βασιλιά, Γερτρούδη. Η εύθραυστη ισορροπία διαλύεται όταν εμφανίζεται το Φάντασμα του βασιλιά: δεν πέθανε φυσικά, αποκαλύπτει — δολοφονήθηκε. Φονιάς ο ίδιος του ο αδελφός, με ύπουλο τρόπο και στόχο του τον θρόνο. Ο Άμλετ ορκίζεται εκδίκηση. Για να βεβαιωθεί για την ενοχή του Κλαύδιου, προσκαλεί έναν θίασο περιπλανώμενων ηθοποιών να ανεβάσουν μια παράσταση που αναπαριστά τη δολοφονία του πατέρα του. Η αντίδραση του Κλαύδιου στα όσα συμβαίνουν, θα τον προδώσει και η εκδίκηση του Άμλετ θα είναι φοβερή, αλλά και αυτοκαταστροφική.

**Η παράσταση «Μόνος με τον Άμλετ»** παρακολουθεί την προσπάθεια του νεαρού πρίγκιπα να διανύσει την απόσταση από τη Σκέψη στην Πράξη. Συνειδητοποιώντας πως το σύστημα αξιών στο οποίο πίστευε και η επίπλαστη ευδαιμονία που απολάμβανε έχουν πεθάνει, ο Άμλετ πασχίζει να διατηρήσει την αξιοπρέπεια και τα ιδανικά του μέσα σε μια κοινωνία που ιδεολογικά καταρρέει.

Παράδοξο – ή και προφητικό – το πόσο αυτή η κοινωνία μοιάζει με τη δική μας, τέσσερις αιώνες μετά. Το ερώτημα δεν είναι πια «να ζει κανείς ή να μη ζει», αλλά «πώς να ζει»: Είναι προτιμότερο να ζει άπραγος ή να πεθαίνει πράττοντας;

Αυτό το ερώτημα διατρέχει την παράσταση και γίνεται η ραχοκοκαλιά της.

Ο **Αιμίλιος Χειλάκης** γίνεται **Άμλετ, Οφηλία, Κλαύδιος, Γερτρούδη, Πολώνιος, Λαέρτης, Οράτιος, το Φάντασμα του βασιλιά** –κρατώντας το θεατή σε απόλυτη εγρήγορση. Δίπλα του, ο **Δημήτρης Καμαρωτός δημιουργεί επί σκηνής έναν ηχητικό κόσμο** που λειτουργεί σαν εσωτερική φωνή, σαν αντίλαλος του τραγικού ήρωα.

Μετάφραση: **Γιώργος Χειμωνάς**

Σκηνοθεσία – Διασκευή: **Μανώλης Δούνιας, Αιμίλιος Χειλάκης**

Πρωτότυπη μουσική: **Δημήτρης Καμαρωτός**

Σκηνικά – Κοστούμια: **Αλεξία Θεοδωράκη**

Κίνηση: **Φαίδρα Νταϊόγλου**

Φωτισμοί: **Νίκος Βλασόπουλος**

Φωτογραφίες: **Άρης Καμαρωτός**

Φωτογραφία αφίσας: **Γιάννης Βασταρδής**

Designer: **Μαρία Παναγιωτονάκου**

Υπεύθυνη Δημοσίων Σχέσεων: **Αναστασία Καμβύση**

Υπεύθυνη Επικοινωνίας Β. Ελλάδας: **Ρίτα Σίσσιου**

Υπεύθυνη Περιοδείας: **Μαρία Κουλούρη**

Διαφήμιση-social media: **Renegade Media, Βασίλης Ζαρκαδούλας**

**Τιμές εισιτηρίων**: 25€ Διακεκριμένη ζώνη επί σκηνής // 20€ Γενική Εϊσοδος // 17€ Φοιτητικό, Ανέργων, ΑµεΑ

**Ηλεκτρονική προπώληση**: ticketservices.gr

**Κυριακή 17 Αυγούστου**

**Αρχαίο Θέατρο Φιλίππων**

**«Μότσαρτ, ο μαγικός αυλός»** του Βόλφγκανγκ Αμαντέους Μότσαρτ

Παραγωγή: Βίκτωρ Κουλουμπής και ΣΙΑ ΕΕ

Μια ανατρεπτική διασκευή για παιδιά του εμβληματικού έργου του Μότσαρτ. Ο βασιλιάς της μέρας και η βασίλισσα της νύχτας, κάποτε αγαπήθηκαν τρελά και αποφάσισαν να ενωθούν. Όμως η αγάπη τους αυτή κράτησε πολύ λίγο. Εκείνη ήταν φτιαγμένη από ψέματα και κακία, εκείνος από αλήθεια και καλοσύνη. Εκείνη ήθελε να εξουσιάζει με το σκοτάδι, εκείνος ήθελε να βασιλεύει με το φως. Πώς να ταιριάξουνε λοιπόν; Χώρισαν, και η μεγάλη αγάπη τους έγινε αμέσως έχθρα. Σε εννιά μήνες όμως γεννήθηκε ο καρπός του έρωτα τους, η η μικρή Παμίνα που έμελε να αποτελέσει και το «μήλο της έριδος» ανάμεσά τους. Για να μπορέσει η βασίλισσα να πάρει πίσω την κόρη που της έκλεψε ο βασιλίας καταφέυγει στον Ταμίνο -ένα αγόρι που θα κλέψει την καρδιά της. Μέσα από μια μεγάλη περιπέτεια- όπως συχνά συμβαίνει σε όλα τα ωραία παραμύθια- το ζευγάρι μαθαίνει να αγαπάει και να αγαπίεται. Και από τη δική τους φλόγα, ζεσταίνονται όλα γύρω τους και επέρχεται η συμφιλίωση. Το καλό θα νικήσει τελικά το κακό και θα απλωθεί σ’ όλη τη γη.

Κείμενο - Αφήγηση: Κάρμεν Ρουγγέρη

Σκηνοθεσία: Κάρμεν Ρουγγέρη - Χριστίνα Κουλουμπή

Σκηνικά - Κοστούμια: Χριστίνα Κουλουμπή

Κίνηση - Χορογραφία - Φωτισμοί: Πέτρος Γάλλιας

Μουσική επεξεργασία-Video Art: Αντώνης Δελαπόρτας

Στίχοι - Μουσική επιλογή: Ανδρέας Κουλουμπής

Διδασκαλία τραγουδιών: Ελένη Ζιώγα

Ζωγραφική σκηνικών-κατασκευών: Γιάννης Σπανόπουλος

Βοηθός Σκηνοθέτη: Γιάννης Τσουρουνάκης

Βοηθός Ενδυματολόγου: Μελίνα Μαβίδου

Διεύθυνση παραγωγής – Υπεύθυνη περιοδείας: Ελένη Καρτάση

Παίζουν οι ηθοποιοί (με αλφαβητική σειρά):

Δελαγραμμάτικας Άρης, Καμακάρη Μαρία, Κορρές Στέφανος, Κουλουμπή Χριστίνα, Κύρτσος Νίκος, Μαβίδου Μελίνα, Πικιώνη Ινώ, Σκένδρου Αλεξάνδρα, Τσαλίκης Βασίλης

3 πνεύματα (φωνές): Άννα – Μαρία Μπλάθρα, Βερόνικα Sandberg, Ασημίνα Τσίγκα

**Τιμές εισιτηρίων**: 14€ Γενική Είσοδος

**Ηλεκτρονική προπώληση**: [ticketservices.gr](http://ticketservices.gr)

**Δευτέρα 18 & Τρίτη 19 Αυγούστου**

**Κτίριο πρώην Lord**

**«Birthland: Τα καλά κορίτσια δε μιλάνε γι’ αυτά»** σκην. Ελένη Αποστολοπούλου

Η Βένια Σταματιάδη και η Ελένη Αποστολοπούλου συνεργάζονται με την Σέρβα βραβευμένη θεατρική συγγραφέα Mina Petrić και δημιουργούν το θεατρικό έργο «BIRTHLAND Τα καλά κορίτσια δεν μιλάνε γι' αυτά», το οποίο, με βιωματική αφετηρία, έχει ως θεματικό άξονα το πως μια γυναίκα καλλιτέχνης αντιμετωπίζεται κατά τη διάρκεια της εγκυμοσύνης. Και η παράσταση, συνεχίζοντας την επιτυχημένη της πορεία που την οδήγησε σε μια ευρωπαική περιοδεία (Ελλάδα, Πολωνία, Γαλλία, Σερβία) κάνει μια στάση στο φετινό Φεστιβάλ Φιλίππων για να μας μιλήσει για αυτά που δε λένε τα καλά κορίτσια. Για τις γυναίκες που δυσκολεύονται να αποφασίσουν αν θέλουν ή δεν θέλουν να κάνουν παιδί. Για άλλες, που το μετάνιωσαν και δεν τολμούν να το πουν ούτε στον καθρέφτη τους. Για το χρόνο που κυλάει και τα βάζει μαζί τους. Γι' αυτό το μεγάλο Τώρα ή Ποτέ που βαραίνει τις περισσότερες γυναίκες γύρω στα 35- 40. Για την αγωνία του να παραμείνουνε ενεργές εργασιακά σε συνδυασμό με το δίλημμα του να γίνουνε μητέρες. Και κυρίως για το πως μπορεί ένα παιδί μπορεί να μεγαλώσει χαρούμενα μέσα σ' αυτό το χάος.

Κείμενο: Mina Petrić σε συνεργασία με τις Βένια Σταματιάδη & Ελένη Αποστολοπούλου

Σκηνοθεσία: Ελένη Αποστολοπούλου

Σκηνικά-Κοστούμια: Μυρτώ Κοσμοπούλου

Μουσική: Ορέστης Καλαμπαλίκης

Φωτισμοί: Σεμίνα Παπαλεξανδροπούλου

Βίντεο-Φωτογραφίες: Δάφνη Χαιρετάκη

Διεύθυνση Παραγωγής: Αναστασία Γεωργοπούλου

Βοηθός παραγωγής: Χρύσω Χαραλάμπους

Επικοινωνία: Ανζελίκα Καψαμπέλη

Αφίσα-Γραφιστικά: Ελευθερία Μόσχα

Παραγωγή: Πεδίο Τέχνης-Collectif Strates

Παίζουν: Βένια Σταματιάδη, Ελένη Χαλαστάνη

**Τιμές εισιτηρίων:** 12€ Γενική Είσοδος // Μειωμένο: 10€

**Ηλεκτρονική προπώληση:** ticketservices.gr

**Τετάρτη 20 Αυγούστου**

**Αρχαίο Θέατρο Φιλίππων**

**«Ο Υπηρέτης Δύο Αφεντάδων»** του Κάρλο Γκολντόνι

Παραγωγή: Θεάτρου Τέχνη Ε.Ε.

Γραμμένο το 1745, ο **«Υπηρέτης δύο Αφεντάδων**» είναι ένα από τα πιο δημοφιλή έργα της **commedia dell’arte**, το οποίο ο **Κάρλο Γκολντόνι** ανανέωσε, δίνοντάς του μια πιο δομημένη αφήγηση και πολυδιάστατους χαρακτήρες.

Στον πυρήνα της ιστορίας βρίσκεται ο Τρουφαλντίνο, ένας φτωχός αλλά παμπόνηρος υπηρέτης, που για να εξασφαλίσει το φαγητό του αποφασίζει να εργαστεί ταυτόχρονα για δύο αφεντικά, χωρίς να αποκαλύψει σε κανέναν την απάτη του. Η απόφασή του αυτή οδηγεί σε μια αλληλουχία από ανατροπές, παρεξηγήσεις και ξεκαρδιστικές καταστάσεις, ενώ ταυτόχρονα το έργο σχολιάζει με σαρκασμό και χιούμορ τη διαφθορά, την υποκρισία και τις ταξικές αντιθέσεις.

Μετάφραση: Ερρίκος Μπελιές

Σκηνοθεσία: Γιάννης Κακλέας

Σκηνικά: Μανόλης Παντελιδάκης

Κοστούμια; Ηλένια Δουλαδίρη

Φωτισμοί: Στέλλα Κάλτσου

Χορογραφίες: Στεφανία Σωτηροπούλου

Μουσική: Βάϊος Πράπας

Βοηθός Σκηνοθέτη: Άρης Κακλέας

Παίζουν οι ηθοποιοί: Βασίλης Χαραλαμπόπουλος, Φαίη Ξυλά, Κωνσταντίνος Γαβαλάς, Γιώργος Ψυχογιός, Άρης Κακλέας, Φραγκίσκη Μουστάκη, Μένη Κωνσταντινίδου, Πάνος Παπαιωάννου, Βαγγέλης Δαούσης, Στεφανία Σωτηροπούλου

Μουσικός επί σκηνής: Βάϊος Πράπας

**Τιμές εισιτηρίων**: 23€ Γενική Είσοδος // 20€ Φοιτητικό, Ανέργων, ΑµεΑ

**Ηλεκτρονική προπώληση**: more.com

**Κυριακή 24 Αυγούστου**

**Αρχαίο Θέατρο Φιλίππων**

**«Μια άλλη Θήβα»** του Σέρχιο Μπλάνκο

Παραγωγή: Κνωσός Θεατρικές Παραγωγές Ε.Ε.

Ένας συγγραφέας συναντά επί σειρά μηνών μέσα στη φυλακή έναν εικοσάχρονο πατροκτόνο, τον Μαρτίν. Σκοπός του είναι να γράψει ένα έργο βασισμένο στην ιστορία του νεαρού κρατούμενου, στον οποίο προτείνει να ερμηνεύσει τον εαυτό του στη θεατρική σκηνή. Όταν τελικά αυτό απαγορεύεται από το αρμόδιο υπουργείο, τον ρόλο αναλαμβάνει ο Φεδερίκο, ένας νεαρός ηθοποιός με τον οποίο δουλεύει ταυτόχρονα πλέον ο συγγραφέας.

Ο Γαλλο-ουρουγουανός Σέρχιο Μπλάνκο, από τις πιο δυνατές σύγχρονες φωνές του ισπανόφωνου θεάτρου, μας παραδίδει μια σύγχρονη σπουδή για την ανδρική ταυτότητα, την καταπίεση, τη βία και το έγκλημα, την τιμωρία και τις διακρίσεις, αλλά ταυτόχρονα και τις ίδιες τις δημιουργικές διαδικασίες της τέχνης του θεάτρου, με αναφορές στο μύθο του Οιδίποδα αλλά και στο Έγκλημα και τιμωρία του Ντοστογιέφσκι.

Ο διακεκριμένος σκηνοθέτης Βαγγέλης Θεοδωρόπουλος ανέδειξε το πολυεπίπεδο έργο του συγγραφέα με μια σκηνοθεσία που επαινέθηκε ιδιαίτερα από την κριτική και συναρπάζει το κοινό χάρη στον εξαιρετικό ρυθμό και την υποβλητική της ατμόσφαιρα.

Μετάφραση: Μαρία Χατζηεμμανουήλ

Σκηνοθεσία: Βαγγέλης Θεοδωρόπουλος

Μουσική: Σταύρος Γασπαράτος

Επιμέλεια κίνησης: Ξένια Θεμελή

Σχεδιασμός σκηνικού: Κώστας Πολίτης

Κοστούμια: Κλαιρ Μπρέισγουελ

Σχεδιασμός φωτισμών - Βίντεο: Αποστόλης Κουτσιανικούλης

Φωτογραφίες: Πάτροκλος Σκαφίδας

Βοηθός σκηνοθέτη: Θάνος Παπαδόγιαννης

Παίζουν: Θάνος Λέκκας, Δημήτρης Καπουράνης

**Τιμές εισιτηρίων**: 20€ Κανονικό // 17€ Ανέργων, Φοιτητικό, Πολυτέκνων, Άνω των 65 ετών, ΑµεΑ και συνοδοί αυτών

**Ηλεκτρονική προπώληση**: more.com

**Τετάρτη 27 Αυγούστου**

**Αρχαίο Θέατρο Φιλίππων**

**«Η στρίγγλα που έγινε αρνάκι»** του Ουίλλιαμ Σαίξπηρ

Παραγωγή: Θεσσαλικό Θέατρο

Μια ρομαντική κωμωδία με έντονα θεατρικά και κοινωνικά στοιχεία, όπου η τεχνική του «θεάτρου εν θεάτρω» θολώνει τα όρια ανάμεσα στη σκηνή και την πραγματικότητα. Ένα μπουλούκι θεατρίνων, σε σκηνικό γιορτής, ζωντανεύει ιστορίες του παρελθόντος και του παρόντος, αγγίζοντας διαχρονικά ζητήματα – με κυριότερο τη θέση της γυναίκας στην κοινωνία.

Ο Μπατίστα, πατέρας δύο θυγατέρων – της Κατερίνας και της Μπιάνκας – έρχεται αντιμέτωπος με τις κοινωνικές νόρμες και τις οικογενειακές ισορροπίες. Η Κατερίνα, η μεγαλύτερη, είναι μια δυναμική, πεισματάρα και ανεξάρτητη γυναίκα που αρνείται να υποταχθεί στους κανόνες της εποχής και στους γάμους που της προτείνονται.

Η ανατροπή έρχεται με την άφιξη του Πετρούκιου, ενός νεαρού αριστοκράτη που αναλαμβάνει να καταφέρει το ακατόρθωτο: να «δαμάσει» το ανυπότακτο πνεύμα της Κατερίνας. Αυτό που ακολουθεί είναι μια ευφυής και ξεκαρδιστική αναμέτρηση χαρακτήρων και ιδεών, που διατρέχει τα όρια μεταξύ έρωτα, εξουσίας και ελευθερίας, με τελικό αποτέλεσμα μια αληθινή ιστορία αγάπης.

Συγγραφέας: William Shakespeare

Μετάφραση: Κώστας Καρθαίος

Σκηνοθεσία: Ελένη Μποζά

Διασκευή - Δραματουργική επεξεργασία: Ελένη Μποζά, Ειρήνη Γκότση

Σκηνικά - Κοστούμια: Ελένη Στρούλια

Μουσική σύνθεση: Γιώργος Ανδρέου

Σχεδιασμός Φωτισμών: Μελίνα Μάσχα

Βοηθός Σκηνοθέτη: Μάνος Δαμασκηνός

Διεύθυνση παραγωγής: Νίκος Γεωργάκης - Ειρήνη Γκότση

Κατασκευή σκηνικού: Νίκος Ανδριανόπουλος, Παναγιώτης Καραχάλιος, Ανέστης Συμεωνίδης

Κατασκευή κοστουμιών: Νικολέτα Καΐση

Φώτα -Ήχος: Γιώργος Γκόλαντας

Παίζουν οι ηθοποιοί: Χρήστος Κορδελάς, Αντώνης Κυριακάκης, Ολυμπία Μπουλογεώργου, Δημήτρης Όντος, Βάνα Σλέιμαν, Δημήτρης Τσικούρας, Χάρης Φλέουρας

**Τιμές εισιτηρίων**: 15€ γενική είσοδος // 13€ προπώληση // 10€ Φοιτητικό, Ανέργων, Παιδικό, ΑµεΑ, Πολυτέκνων, Τριτέκνων, Άνω των 65 ετών

**Ηλεκτρονική προπώληση**: more.com

**Σάββατο 30 – Κυριακή 31 Αυγούστου**

**Αρχαίο Θέατρο Φιλίππων**

**«Ανδρομάχη»** του Ευριπίδη

Παραγωγή: Θεάτρου Τέχνης Ε.Ε.

Μεταφερόμαστε μακριά από τα μεγάλα κέντρα, στην ελληνική επαρχία. Θεσσαλία, Φθιώτιδα, Θετίδειον. Στον οίκο του γιού του Αχιλλέα, Νεοπτόλεμου. Εκεί γινόμαστε μάρτυρες της δραματικής σύγκρουσης ανάμεσα σε δύο γυναίκες: την Ανδρομάχη, χήρα του Έκτορα και σκλάβα του Νεοπτόλεμου, και την Ερμιόνη, τη γυναίκα του Νεοπτόλεμου. Η Ερμιόνη, γεμάτη ζήλια και φθόνο, κατηγορεί την Ανδρομάχη ότι εξαιτίας της ο Νεοπτόλεμος δεν τη θέλει πια και δεν επιθυμεί να αποκτήσει παιδί μαζί της, ενώ έχει ήδη ένα παιδί με την Ανδρομάχη. Η σύγκρουση φτάνει στα άκρα όταν ο Μενέλαος, ο βασιλιάς της Σπάρτης και πατέρας της Ερμιόνης, αποφασίζει να θανατώσει το παιδί της Ανδρομάχης, εκτελώντας έτσι μία από τις πιο ακραίες πράξεις εκδίκησης και αλαζονείας.

Σε μιαν αντιστροφή της ηρωικής Ιλιάδας, ο Ευριπίδης δυναμιτίζει την αλαζονεία των Ελλήνων και την ψευδαίσθηση της ανωτερότητας του πολιτισμού τους. Οι προπολεμικές υποσχέσεις για μια ενωμένη, ισχυρή χώρα διαψεύδονται σε ένα τοπίο φθοράς, γήρατος, φόβου και φθόνου.

Η ευθύνη βαρύνει όχι μόνο τους πρωτεργάτες, αλλά και όσους τους πίστεψαν και συνέβαλαν στην πτώση των αξιών με την ανοχή τους. Η νέα γενιά πληρώνει το τίμημα. Η χώρα αποδεκατισμένη, αντιπροσωπεύεται από έναν γκροτέσκο χορό γυναικών, εγκαταλειμμένων, φοβισμένων, υποταγμένων μέσα στην απορία τους.

Μετάφραση: Γ. Β. Τσοκόπουλος

Σκηνοθεσία, Απόδοση, Δραματουργική επεξεργασία: Μαρία Πρωτόπαππα

Συνεργασία στη Δραματουργική Επεξεργασία: Έλενα Τριανταφυλλοπούλου

Καλλιτεχνική Συνεργασία: Ελένη Σπετσιώτη

Σκηνικά- Φωτισμοί: Σάκης Μπιρμπίλης

Κοστούμια: Βάνα Γιαννούλα

Μουσική: Λόλεκ

Κίνηση: Αλέξανδρος Βαρδαξόγλου

Φωνητική Δραματουργία, Διδασκαλία: Άννα Παγκάλου

Βοηθός Σκηνοθέτριας: Εύη Νάκου

Βοηθός Σκηνογράφου: Νατάσα Τσιντικίδη

Κατασκευή Μακέτας: Όλγα Κουτρουμάνου

Διεύθυνση, Εκτέλεση Παραγωγής: Kart Productions

Επικοινωνία & Γραφείο Τύπου: Μαρία Τσολάκη

Διαφήμιση-social media: Renegade Media, Βασίλης Ζαρκαδούλας

Φωτογραφίες promo- Video: Μαρίζα Καψαμπέλη

Camera: Αλέξανδρος Γεωργίου

Μακιγιάζ Φωτογράφησης: Ειρήνη Γάτου

Video Trailer παράστασης: Θωμάς Παλυβός

Promo Design: Γιάννης Σταματόπουλος

**Διανομή:**

**Γυναίκα:** Μαρία Πρωτόπαππα

**Ανδρομάχη:** Αργύρης Ξάφης

**Ερμιόνη:** Τάσος Λέκκας

**Μενέλαος:** Γιάννης Νταλιάνης

**Πηλέας:** Δημήτρης Πιατάς

**Θέτιδα:** Στέλλα Γκίκα

**Χορός (σε αλφαβητική σειρά):** Δημήτρης Γεωργιάδης, Νώντας Δαμόπουλος, Δημήτρης Μαμιός, Γιάννης Μάνθος, Κωνσταντίνος Πασσάς και Γιώργος Φασουλάς

**Τιμές εισιτηρίων**: 23€ Γενική Είσοδος // 20€ Φοιτητικό, Ανέργων, ΑµεΑ

**Ηλεκτρονική προπώληση**: more.com

**Δευτέρα 1 & Τρίτη 2 Σεπτεμβρίου**

**Κτίριο πρώην Lord**

**«Πέτρα + Νήμα + Καρδιά = » - σε κείμενο και σκηνοθεσία Μιχάλη Αγγελίδη**

**Performance**

Παραγωγή: ΔΗ.ΠΕ.ΘΕ. Καβάλας

Μια σκηνική ονειροφαντασία που συνομιλεί με τον μυθικό και φυσικό κόσμο του

Παγγαίου Όρους, κινούμενη ανάμεσα στον σύγχρονο χορό, το θέατρο και την

performance.

Η παράσταση ανασυνθέτει μύθους, έθιμα και αφηγήσεις της περιοχής εμπνεόμενη

από το συλλογικό φαντασιακό του Παγγαίου — τη διονυσιακή παράδοση, την

παρουσία του Ορφέα, τα τοπικά έθιμα των Αράπηδων και της Μπάμπως, καθώς και

την οικολογία του βουνού. Τα στοιχεία αυτά συνιστούν τις ατμόσφαιρες μέσα στις

οποίες αναπτύσσεται η σκηνική γλώσσα·  μια γλώσσα που διατηρεί την ουσία τους,

αλλά παραμένει ελεύθερη να αφηγηθεί παλιές και νέες ιστορίες — ιστορίες που

θέλουν να γίνουν γιατρειά της τραυματισμένης σχέσης μας με τη γη.

Το έργο, επηρεασμένο από την κριτική μετα-ανθρώπινη θεωρία της φιλοσόφου Rosi

Braidotti, παίρνει απόσταση από τον ανθρωποκεντρισμό και φαντάζεται έναν κόσμο

ισότιμης συνύπαρξης ανθρώπων και μη ανθρώπινων όντων. Παράλληλα, συνδέεται

με τη σκέψη του Χρόνη Μίσσιου, που αφορά  την αποξένωση από τη γη, τη δύναμη

της συλλογικής μνήμης και την ανάγκη για επανασύνδεση με το φυσικό περιβάλλον.

Με υλικά την κίνηση, τη χειρονομία, τον λόγο, τον ήχο και την εικόνα, δύο

ερμηνευτές και ένας χορός γυναικών υφαίνουν μια νέα σκηνική μυθολογία, όπου το

ανθρώπινο συνυπάρχει με το μη ανθρώπινο. Οι αλληλεπιδράσεις τους με το σκηνικό

και το φως δημιουργούν εικόνες ονείρων ενώ τα ηχητικά τοπία του Νίκου Σωτηρέλη,

βασισμένα σε ηχογραφήσεις πεδίου από το Παγγαίο, περιβάλλουν και συνυφαίνουν

τη δράση.

**Σύλληψη - Σκηνοθεσία, Κείμενα, φωτισμοί:** Μιχάλης Αγγελίδης

**Πρωτότυπη Μουσική & Ηχητικός Σχεδιασμός:** Νίκος Σωτηρέλης

**Σκηνογραφία, Κοστούμια - Ειδικές Κατασκευές:** Αφροδίτη Ψυχούλη

**Ερμηνεία:** Μιχάλης Αγγελίδης, Δημήτρης Γαλανάκης

Θερμές Ευχαριστίες στην Ίριδα Νικολάου για την πολύτιμη βοήθειά της στην δραματουργία της παράστασης, στον Κωνσταντίνο Χαλδαίο για την σημαντική συνδρομή του στην δημιουργία του σκηνικού χώρου και των σκηνικών αντικειμένων

και τέλος στον Gabriel Smeets για την οξυδερκή του ματιά στην δημιουργία του έργου.

**Τιμές εισιτηρίων:** 12€ Γενική Είσοδος // 10€ Μειωμένο

**Ηλεκτρονική προπώληση:** ticketservices.gr

**Σάββατο 6 Σεπτεμβρίου**

**Αρχαιολογικός Χώρος Φιλίππων**

**«Παρουσίαση του 9ου Εργαστηρίου Αρχαίου Δράματος»**

Παραγωγή: ΔΗ.ΠΕ.ΘΕ. Καβάλας

Είσοδος Ελεύθερη

\*Το εργαστήριο αποτελεί μέλος του Δικτύου Αρχαίου Δράματος και πραγματοποιείται με την αιγίδα και την υποστήριξη του Υπουργείου Πολιτισμού.

**Κυριακή 7 Σεπτεμβρίου**

**Αρχαίο Θέατρο Φιλίππων**

**«Έλα στο χορό» συναυλία Γιάννη Χαρούλη**

Παραγωγή:223 Events

Ο **Γιάννης Χαρούλης** φέτος θα μας παρασύρει σε ένα ξέφρενο γλέντι που θα σηματοδοτήσει τη λήξη του Φετινού Φεστιβάλ. Ένα γλέντι που μόνο αυτός ξέρει να στήνει τόσο αυθόρμητα και ειλικρινά. Ανένταχτος σε οποιαδήποτε μουσική ταμπέλα, πρωτεργάτης μίας διονυσιακής βραδιάς που θα θυμόμαστε. Μαζί του θα ξεσηκωθεί το μέσα μας και κάθε ανάγκη για φευγιό από αυτά που μας πικραίνουν.

Γιατί ο ίδιος μέσα από τις μουσικές, τους ήχους, τους στίχους και κυρίως τη ψυχή «τον κόσμο φέρνει ανάποδα, τη Γη μέσα στο πιάτο»...

**Τιμές εισιτηρίων**: 17€ προπώληση // 20€ Γενική Είσοδος την ημέρα της συναυλίας

**Ηλεκτρονική προπώληση**: more.com